Singapurda yana 27 ta Zika virusi bilan kasallanish holati qayd etildi hamda ayni vaqtda umumiy kasallanganlar soni 242 kishini tashkil qilmoqda, deb ma’lum qildi mamlakat sog‘liqni saqlash vazirligi. Singapur sog‘liqni saqlash vaziri Emi Xor Zika virusi bilan kasallangan bemorlar va unga gumon qilinganlarni izolyatsiyalash masalasini qayta ko‘rib chiqdi. Xorning aytishicha, virus tarqatuvchilariga o‘z uylarida tegishli ehtiyot choralariga amal qilingan holda qolishlariga ruxsat beriladi.